18.06.2018
Рашәарамза 18 рзы Аҧсны Аҳәанҭқарра Ахада Рауль Ҳаџьымба инапы аҵаиҩит Гәбаз А.А. «АХЬӠ-АҦША» аорден III аҩаӡара ланашьаразы Аусҧҟа.
Аусҧҟа атекст аҟны, ҷыдала, иҳәоуп:
«Шықәсырацәала, ламысцқьала агәабзиарахьчара аусхк аҟны аусуразы «АХЬӠ-АҦША» аорден III аҩаӡара ланашьазааит ГӘБАЗ Анна Алексеи-иҧҳа, Гәдоуҭа араион Жәындәрыҧшь ақыҭа афельдшер-акушертә пункт афельдшер».